 Maxamed Jaamac Cali waxa uu sidaa ku sheegay War-saxaafadeed uu isagu ku saxeexan yahay oo uu caawa nagu soo gaadhsiiyey Xafiiska Shabakadda Hadhwanaagnews ee magaalada Hargeysa, kaasoo uu ku sheegay qaabka baadhitaannada dilkaasi natiijooyinkii ka soo baxay si dadban loo marin habaabinayo, iyada oo 9 qof oo ku eedaysnaa dilkaas maanta oo Axad ah dacwaddoodu ka bilaabantay Degmada Mandheera loo waajahay qaab beelaysan oo xaqiiqada ka fog, isla markaana waxa uu Xukuumadda u soo jeediyey in tallaabo sharciya laga qaado Wasiirka Arrimaha gudaha Cabdillaahi Ismaaciil Cali Cirro oo uu ku eedeeyey inuu la saftay difaacayaasha kiiskaas, marin-habaabinayana xaqiiqooyinka dhabta ah ee kiiskaas. 